Biswanath Chariali: आसामनि बिश्वनाथ जिलायाव बाबैसो सिगां आबुं बेसेननाङै फाहामथाइ बादा ( Free Medical Camp) ज हाबाफारि लानाय जायो।  गोदान दिल्लीनि राज्योआरि सावस्रि मावथांखि (Community Health Mission) आ लुइट पलि क्लिनिक (Luit Poly Clinic) नि हेफाजाबजों बिश्वनाथ जिलानि सिङाव थानाय गहपुर महकुमा बेन्दोंनि हेलेम खाजोना बेंखन मावख' (Revenue Circle ) लांगोनायाव बै हाबाफारिखौ आजावनाय जायो।
 गोदान दिल्लीनि राज्योआरि सावस्रि मावथांखि (Community Health Mission) नि जानानै मह्हमद आनवार आरो लुइट पलि क्लिनिकनि काबिरि महन्त बिथां मोना।
 बै सुबुं सिबिथाय हाबाफारियाव सा 200 निबो बारा जब्रा बेरामि (Patients) बेसेननाङै फाहामथाइ (Treatment) होयो।  जब्रा आनवजाद नायनाय देहा फाहामगिरि (Doctors) फोरा फारियै ड° बिजय टिसु , ड° मेरि आन बिसोर सानैखौ देहा फाहामनायाव मदद खालामो निरन्जन दास, कल्पना दास, सपना थापा जों गोबांङानो बेरामि सुबुंफोरखौ मुलि रानलांनाय (Distribution) आव मदद होयो।
 मख'जाथावदि बै बेसेननाङै फाहामथाइ बादा ( Free Medical Camp) खौ बेखेवना होयो हेलेम (बि) जिला परिषदनि सोद्रोमा (Member) रेनु भान्दारि बिथाङा। 